DA Den Europæiske Unions Tidende C 141/21

Offentliggørelse af en ansøgning i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2016/C 141/09)

Denne offentliggørelse giver ret til at gøre indsigelse mod ansøgningen, jf. artikel 51 i Europa-Parlamentets og Rådets forordning (EU) nr. 1151/2012 (1).

ENHEDSDOKUMENT

»ORIEL SEA SALT«

EU-nr.: IE-PDO-0005-01318 — 26.2.2015

BOB ( X ) BGB ( )

1. Betegnelse(r)

»Oriel Sea Salt«

2. Medlemsstat eller tredjeland

Irland

3. Beskrivelse af landbrugsproduktet eller fødevaren

3.1. Produkttype

Kategori 2.6. Salt

3.2. Beskrivelse af produktet med betegnelsen i punkt 1

»Oriel Sea Salt« er navnet på det salt, der høstes i bugten ved Port Oriel, Clogherhead, Drogheda, County Louth, Irland. Det er finkornet, krystalhvidt havsalt uden tilsætningsstoffer. De fine korn måles i UM, som er målet for en mikrometer. 90 % af kornene måles til mellem 90 og 500 UM, mens de resterende 10 % måles til mellem 500 og 1 000 UM. Saltet føles nærmest som pulver. Disse korn, der hverken er flager eller store krystaller, gør det muligt for havsaltet hurtigere at trænge ind i maden, eftersom det opløses, spreder og fordeler sig i al maden uden modstand.

Havsaltet har en koncentreret, salt smag. Smagen er mild, hverken skarp eller sur, hvilket skyldes, at saltet høstes i et lukket system under tryk, der sikrer, at det aldrig kommer i kontakt med luft eller jord eller bliver udsat for menneskelig kontakt, før det bringes ud af systemet og er klar til at blive pakket. Dette sikrer, at »Oriel Sea Salt« er et perfekt jomfruhavsaltprodukt, der kan bruges som ingrediens i fødevarer på grund af den unikke kornstørrelse, konsistensen og den milde smagsprofil. Saltets intense smagsprofil er blevet bevist i uafhængige blindsmagninger og konsistenstest, der skal gøre det muligt at reducere den saltmængde, der anvendes i fødevareprodukter med op til 30 %.

»Oriel Sea Salt« er krystalhvidt fra naturens hånd, så det er ikke nødvendigt at vaske eller skylle det. Dette sikrer en mere konsekvent tilstedeværelse af naturlige havmineraler såsom magnesium, kalium og op til 65 % spormineraler. (Det er normalt at vaske havsalt, hvis det høstes i fri luft eller på flade jordområder.)

Analysecertifikatet for »Oriel Sea Salt« ligger inden for 10 % af tabellen nedenfor:

»Oriel Sea Salt«-analyse afprøvning: ICP MS Oriel Sea Salt mg/kg NaCl Natriumchlorid Over 88 vægtprocent H2O Vand Under 5 % Ca Kalcium Under 5 mg/kg Mg Magnesium 500 mg-800 mg/kg K Kalium Under 3 000 mg/kg Cu Kobber Under 2,0 mg/kg Zn Zink Under 2,0 mg/kg Cr Krom Under 1,3 mg/kg Ni Nikkel Under 0,5 mg/kg Pb Bly Under 0,4 mg/kg Mn Mangan Under 0,1 mg/kg Cd Cadmium Under 0,04 mg/kg Fe Jern Spor P Fosfor Spor B Bor Spor Co Kobolt Spor Hg Kviksølv Spor

3.3. Foder (kun for produkter af animalsk oprindelse) og råvarer (kun for forarbejdede produkter)

Havsalt, der høstes naturligt i Det Irske Hav.

3.4. Specifikke etaper af produktionen, som skal finde sted i det afgrænsede geografiske område

Produktionens og processernes etaper:

Alle processer i forbindelse med høst, sydning, udskillelse og krystallisering foretages i det afgrænsede geografiske område under kontrollerede og overvågede forhold for at sikre konsekvens i de færdige produkter. Dette omfatter:

— Pumpning og filtrering af havvand ved hjælp af et filtersystem

— Koncentrering af saltopløsningen i et lukket system under tryk

— Krystallisering af havsaltet i et lukket system under tryk

— Høst af finkornede havsaltkrystaller.

3.5. Særlige regler for udskæring, rivning eller emballering osv. af det produkt, som betegnelsen henviser til

—

3.6. Særlige regler for mærkning af det produkt, som betegnelsen henviser til

—

4. Kort angivelse af det geografiske områdes afgrænsning

Port Oriel, Clogherhead ligger på nordvestsiden af forbjerget Clogherhead, der stikker ud i dybe stræder. Det specifikke afgrænsede område strækker sig fra Clogher Head's sydligste spids med breddegraden = 53.79497 (nord), længdegraden = -6.21778 (vest), breddegraden = 53°47′42″ (nord), længdegraden = 6°13′04″ (vest) = 53.86144 (nord), længdegraden = -6.23838 (vest), breddegraden = 53°51′41″ (nord), længdegraden = 6°14′18″ (vest). Et område på 5 sømil inden for Dundalk bay Live Bivalve Mollusc Classified Production Areas 2014, områdekode LH-DB-DB, som fastsat af The Sea Fisheries Protection Authority.

5. Tilknytning til det afgrænsede geografiske område

Havsaltets smag og udseende er egenskaber, der skyldes produktets oprindelse. Ligesom druer påvirkes af jordbund og vejr, påvirkes Oriel Sea Salt af de dybe havstrømme samt vandets renhed, mineralindhold og den proces, der benyttes til at fremstille, konservere og forfine disse egenskaber.

Der er blevet høstet havsalt i dette område gennem flere århundreder. Følgende passage stammer fra County Louth Archaelogical & Historical Journal. »Den 28. januar 1667 udlejede Viscount Dungannon et landområde nær byen Carlingforde til Oberst Cooke af Chiswick i hans egenskab af saltfabrikant med henblik på opførelse af saltværker«. I flere hundrede år har Port Oriel været ensbetydende med gavmildt fiskevand, hvor de lokale fangede dybhavsfisk direkte fra klipperne og havnen. Salt var en vigtig ingrediens i konserveringen af fisk, der blev landet i havnen med henblik på forbrug, oplagring eller efterfølgende transport til markedet. (På pt mp 16 pm tæt på Newry Street på kortet fra 1797 lå der et saltværk, hvor der findes lokale, veldokumenterede oplysninger, der beskriver salt- eller sluseportene, der også nævnes i optegnelserne).

Golfstrømmen løber op langs Irlands vestkyst, og når den møder Norskehavets køligere vand, snor den sig rundt om det nordlige og nordøstlige forbjerg til sit endelige bestemmelsessted fem mil fra bugten ved Port Oriel. Strømmen stopper her, da den møder det kraftige udløb af floden Boyne, der er Irlands næstlængste flod.

Port Oriel ligger på nordvestsiden af forbjerget Clogherhead, der stikker direkte ud i dybe stræder. Prøver viser, at saltholdigheden i dette vand kan sammenlignes med den, der normalt kun findes i dybhavsvand. Denne høje saltholdighed er blevet forbundet med Golfstrømmens usædvanligt dybe havstrømme, der løber i området. Prøverne fra Port Oriel viser konsekvent en koncentration på 3,5-3,6 %, hvilket svarer til dybere vand.

Vandet i Port Oriel er i mange år konsekvent blevet placeret i klasse A, International Shellfish Quality, det reneste havområde, af The Marine Institute of Ireland. I og omkring Port Oriel udgør høst af muslinger, venusmuslinger, krabber, hummere og knivmuslinger en dynamisk aktivitet i og omkring bugten ved Port Oriel, og de store skaldyrsressourcer bidrager ligeledes til vandets høje kvalitet og mineralindhold. Dette område er faktisk også en del af Dundalk bay Live Bivalve Mollusc Classified Production Areas 2014, områdekode LH-DB-DB, som fastsat af Sea Fisheries Protection Authority for Clams and Razor Fish.

»Oriel Sea Salt«'s kvalitet er direkte forbundet med de usædvanligt dybe havstrømme i det geografiske område, det høje mineralindhold, der ikke normalt findes i så lavt vand, samt Golfstrømmen og tidevandet, der bevæger sig rundt om Irlands nordlige kyst og ind i den større Dundalk Bay og derefter videre ind i bugten ved Port Oriel. Saltet udvindes fra dette vand af høj kvalitet og med højt mineralindhold og forarbejdes derefter ved hjælp af en proces, hvor saltet ikke kommer i kontakt med hverken luft, jord eller menneskelig påvirkning, indtil det ender som et krystalhvidt, uvasket mineralholdigt produkt. Herved opnås der et finkornet havsalt.

Sammenfatning:

Havsaltets egenskaber skyldes dets oprindelse og er direkte forbundet med vandets kvalitet og salt- og mineralindhold. Dette afspejles i »Oriel Sea Salt«'s fine korn, intense smag og højere mineralindhold.

Henvisning til offentliggørelsen af varespecifikationen

(Artikel 6, stk. 1, andet afsnit, i denne forordning)

http://www.agriculture.gov.ie/gi/pdopgitsg-protectedfoodnames/products/

(1) EUT L 343 af 14.12.2012, s. 1.